ข้อบังคับกองทุนสนับสนุนการสร้างเสริมสุขภาพข้อบังคับกองทุนสนับสนุนการสร้างเสริมสุขภาพว่าด้วยการเงิน การบัญชีและทรัพย์สินของกองทุน (ฉบับที่ ๒)พ.ศ. ๒๕๖๐[๑] โดยที่เป็นการสมควรแก้ไขเพิ่มเติมรายการค่าใช้จ่ายในส่วนของรายจ่ายเพื่อการบริหารจัดการสำนักงานกองทุนให้สอดคล้องกับสภาพปัจจุบันและเหมาะสมยิ่งขึ้นอาศัยอำนาจตามความในมาตรา๑๖ และมาตรา ๒๑ (๕) (ฉ) แห่งพระราชบัญญัติกองทุนสนับสนุนการสร้างเสริมสุขภาพ พ.ศ.๒๕๔๔ ประกอบกับมติคณะกรรมการกองทุนสนับสนุนการสร้างเสริมสุขภาพในการประชุมครั้งที่ ๓/๒๕๖๐ เมื่อวันที่ ๑๖ มีนาคม ๒๕๖๐ จึงออกข้อบังคับไว้ดังนี้ข้อ๑ ข้อบังคับนี้เรียกว่า ข้อบังคับกองทุนสนับสนุนการสร้างเสริมสุขภาพว่าด้วยการเงิน การบัญชี และทรัพย์สินของกองทุน (ฉบับที่ ๒) พ.ศ. ๒๕๖๐ข้อ๒ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ให้ยกเลิกความในข้อ ๑๖แห่งข้อบังคับกองทุนสนับสนุนการสร้างเสริมสุขภาพ ว่าด้วยการเงิน การบัญชีและทรัพย์สินของกองทุน พ.ศ. ๒๕๕๙ และให้ใช้ความต่อไปนี้แทนข้อ ๑๖ให้ผู้จัดการมีอำนาจอนุมัติการเบิกจ่ายค่าตอบแทน ค่าใช้สอยและค่าพัสดุในส่วนของรายจ่ายเพื่อการบริหารจัดการสำนักงานกองทุน ดังต่อไปนี้(๑) ค่าเบี้ยประชุม(๒) ค่าตอบแทนการเข้าร่วมประชุมหรือร่วมกิจกรรม(๓) ค่าตอบแทนการกลั่นกรองทางวิชาการโครงการ(๔) ค่าตอบแทนวิทยากร(๕) ค่าตอบแทนอื่น ๆ(๖) ค่าเบี้ยเลี้ยงกรณีปฏิบัติงานต่างจังหวัด(๗) ค่าเบี้ยเลี้ยงกรณีปฏิบัติงานต่างประเทศ(๘) ค่าเช่าที่พักกรณีปฏิบัติงานต่างจังหวัด(๙) ค่าเช่าที่พักกรณีปฏิบัติงานต่างประเทศ(๑๐) ค่าพาหนะเดินทาง(๑๑) ค่ารับรอง(๑๒) ค่าอาหารรับรองการประชุมหรือดำเนินกิจกรรม(๑๓) ค่าปฏิบัติงานนอกสภาพการณ์ปกติ(๑๔) ค่าเช่ารถ(๑๕) ค่าน้ำมัน(๑๖) ค่าผ่านทางพิเศษ(๑๗) ค่าลงทะเบียนประชุม(๑๘) ค่าใช้จ่ายในการฝึกอบรมหรือการประชุมหรือกิจกรรมระหว่างประเทศ(๑๙) ค่าใช้บริการโทรศัพท์เคลื่อนที่(๒๐) ค่าใช้จ่ายที่เป็นค่าใช้สอยในการบริหารงานของสำนักงานกองทุน(๒๑) ค่าใช้จ่ายอื่นตามที่คณะกรรมการกำหนดการเบิกจ่ายตามวรรคหนึ่งให้เป็นไปตามเงื่อนไขและอัตราการเบิกจ่ายตามบัญชีแนบท้ายข้อบังคับนี้การเทียบตำแหน่งของบุคคลภายนอกเพื่อประโยชน์ในการเบิกจ่ายตามวรรคหนึ่งให้เป็นไปตามที่สำนักงานกองทุนประกาศกำหนดข้อ๔ให้ใช้บัญชีแนบท้ายข้อบังคับนี้เป็นบัญชีแนบท้ายข้อบังคับกองทุนสนับสนุนการสร้างเสริมสุขภาพว่าด้วยการเงิน การบัญชี และทรัพย์สินของกองทุน พ.ศ. ๒๕๕๙ประกาศ ณ วันที่ ๒๘มีนาคม พ.ศ. ๒๕๖๐พลเรือเอกณรงค์ พิพัฒนาศัยรองนายกรัฐมนตรีประธานกรรมการกองทุนสนับสนุนการสร้างเสริมสุขภาพ[เอกสารแนบท้าย]๑. ค่าเบี้ยประชุม(บัญชีหมายเลข ๑)๒. ค่าตอบแทนการเข้าร่วมประชุมหรือร่วมกิจกรรม (บัญชีหมายเลข ๒)๓.ค่าตอบแทนการกลั่นกรองทางวิชาการโครงการ (บัญชีหมายเลข ๓)๔. ค่าตอบแทนวิทยากร (บัญชีหมายเลข ๔)๕. ค่าตอบแทนอื่น ๆ (บัญชีหมายเลข ๕)๖.ค่าเบี้ยเลี้ยงกรณีปฏิบัติงานต่างจังหวัด (บัญชีหมายเลข ๖)๗.ค่าเบี้ยเลี้ยงกรณีปฏิบัติงานต่างประเทศ (บัญชีหมายเลข ๗)๘.ค่าเช่าที่พักกรณีปฏิบัติงานต่างจังหวัด (บัญชีหมายเลข ๘)๙.ค่าเช่าที่พักกรณีปฏิบัติงานต่างประเทศ (บัญชีหมายเลข ๙)๑๐. ค่าพาหนะเดินทาง (บัญชีหมายเลข ๑๐)๑๑. ค่ารับรอง (บัญชีหมายเลข ๑๑)๑๒. ค่าอาหารรับรองการประชุมหรือดำเนินกิจกรรม(บัญชีหมายเลข๑๒)๑๓. ค่าปฏิบัติงานนอกสภาพการณ์ปกติ (บัญชีหมายเลข ๑๓)๑๔. ค่าเช่ารถ (บัญชีหมายเลข ๑๔)๑๕. ค่าน้ำมัน (บัญชีหมายเลข ๑๕)๑๖. ค่าผ่านทางพิเศษ (บัญชีหมายเลข ๑๖)๑๗. ค่าลงทะเบียนประชุม (บัญชีหมายเลข ๑๗)๑๘.ค่าใช้จ่ายในการฝึกอบรมหรือการประชุมหรือกิจกรรมระหว่างประเทศ (บัญชีหมายเลข ๑๘)๑๙. ค่าใช้บริการโทรศัพท์เคลื่อนที่ (บัญชีหมายเลข ๑๙)๒๐.ค่าใช้จ่ายที่เป็นค่าใช้สอยในการบริหารงานของสำนักงานกองทุน (บัญชีหมายเลข ๒๐)(ดูข้อมูลจากภาพกฎหมาย)พิมพ์มาดา/ภวรรณตรี/จัดทำ๒๓ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๓๔ ง/หน้า ๔๑/๑๗ พฤษภาคม ๒๕๖๐